Ĝin traduki al Esperanto provis pluraj personoj en diversaj jaroj. Inter ili estis la plej gravaj kroataj esperantaj pioniroj Mavro Špicer (1933) kaj Danica Bedeković (1909), iom malpli konataj esperantistoj Ivan Stalzer (1910 kun Bedeković) kaj Zlatko Hribar (ĉ. 1925, sed nepublikigita) kaj fine la plej bonan kaj verŝajne definitivan tradukon prezentis en 1972 la elstara kaj tre kvalita kroata tradukanto Josip Velebit. Recenzoj, reklamoj kaj eĉ disputoj pri tiuj tradukoj aperis en pluraj esperantaj gazetoj. Sian opinion pri la tradukoj de Špicer kaj Velebit donis ankaŭ la famega hungara esperanta poeto Kalocsay!